Real Madrid a fost eliminată din Cupa Spaniei de Alcoyano, echipă din a treia divizie.
Real Madrid, învinsă cu 2-1 de Alcoyano. Portarul lui Alcoyano a jucat 30 de minute în La Liga, acum 20 de ani. Zidane: "Nu este o rușine, jucătorii au dat totul pe teren".
S-a mai liniștit planeta după transferul de putere din Statele Unite, dar se cutremură galaxia în altă parte: la fotbal.Real Madrid s-a făcut de râs în fața unei echipe de liga a treia cu un lot de 260 de ori mai ieftin. Alcoyano e numele ei. A bătut Realul lui Zidane în şaisprezecimile Cupei Spaniei în 10 oameni.Real a condus cu 1-0, dar s-a văzut egalată și meciul a mers în prelungiri. Semi-amatorii au dat lovitura in prelungiri şi au pornit… fiesta. Au avut și cu cine. Portarul lor a fost în zi mare, a făcut meciul carierei la 41 de ani. Experienţa celor 30 de minute jucate în prima ligă acum 20 de ani l-a ajutat. Jose Juan i-a făcut pe Benzema, Kroos și Hazard să pară mici.